
REPUBLIKA HRVATSKA
OPĆINSKI SUD U SPLITU
Gundulićeva 27
Split
Poslovni broj:  R1 Ob-1093/2025-11


 U  I M E  R E P U B L I K E  H R V A T S K E

R J E Š E N J E 

Općinski sud u Splitu, po sucu ovog suda Anđelki Rađi kao sucu pojedincu, u pravnoj stvari predlagatelja D. R., OIB: …, iz P., U. G. u S. …, zastupana po punomoćniku B. B., odvjetniku iz S. i predloženice pod K. T., OIB: … iz N. S., P. .., radi utvrđenja postojanja izvanbračne zajednice, nakon održanog ročišta dana 8. rujna 2026., uz isključenje javnosti, u nazočnosti pun. predlagateljice i osobno predloženice, a objavljenog dana 2. listopada 2026.

r j e š i o  j e

	Utvrđuje se da je postojala izvanbračna zajednica između predlagateljice D. R., OIB: …, iz P., U. G. u S.. … i pok. D. T., OIB: …, u neprekinutom trajanju i to od listopada 1989. pa sve do smrti pok. D. T. dana …. S. 20...


Obrazloženje

	 1. Predlagateljica je podnijela prijedlog za utvrđivanje postojanja izvanbračne zajednice dana 10. prosinca 2025., u kojem prijedlogu navodi da je životna zajednica s pok. D. T. počela još 10. rujna 1987. i da je trajala do smrti pok. D. .. s. 20... Predlagateljica predlaže da se utvrdi postojanje izvanbračne zajednice između nje i pok. izvanbračnog druga D. T. kako bi joj se priznalo pravo na obiteljsku mirovinu

	1.1. Predlagateljica je po svom punomoćniku uredila prijedlog na način da je označila kao protustranku zakonskog zastupnika pok. D. T. i to kćerku K. T..

2. Iz rješenja o nasljeđivanju Općinskog suda u S. broj O-…/20.. od ... s. 20..., a koji se vodio iza smrti pok. D. T. utvrđeno je da je pok. D. T. preminuo dana ... s. .. te da su na nasljedstvo bili pozvani zakonske nasljednice I. nasljednog reda i to D. R., izvanbračna supruga ostavitelja i K. T., kći ostavitelja. Nadalje je utvrđeno da su izvanbračna supruga ostavitelja i njegova kćerka proglašene zakonskim nasljednicama pok. D. T.. 

	3. Prema odredbi čl. 22.st.3. Zakona o mirovinskom osiguranju (NN 157/13, 151/14, 33/15, 68/15, 93/15, 120/16, 48/18, 62/18, 115/18, 102/19, 84/21 i 119/22, dalje, ZOMO-a)  i novim Zakonom o mirovinskom osiguranju NN 96/2025 i to odredbom čl.25 st.3 članom obitelj smatra se izvanbračni drug koji je s osiguranikom ili korisnikom mirovine do njegove smrti živio u zajedničkom kućanstvu najmanje 3 godine, a status izvanbračne zajednice utvrđuje se u izvanparničnom sudskom postupku.

	4. Predloženica K. T. je u odgovoru na prijedlog navela da je njen pokojni otac s predlagateljicom bio skupa 40 godina, da su živjeli zajedno u stanu u H. ulici u Splitu broj .., da je predloženica njegovala i svog brata, a koji je umro godinu dana prije smrti njenog oca D., da su tu zadnju godinu njen pokojni otac i predlagateljica bili na B. i to u N. S.. 

	5. Tijekom postupka sud je pregledao smrtni list za pok. D. T., rješenje o nasljeđivanju Općinskog suda u S. broj O-…/20.. od ... s. 20..., presliku osobne iskaznice predlagateljice, izvode iz matice rođenih za predlagateljicu i pok. D. T., uvjerenje o prebivalištu za predlagateljicu, saslušani su u svojstvu svjedoka B. K., Ines R. M. i M. T., te su saslušani predlagateljica i predloženica u svojstvu stranaka.

	6. Saslušani svjedoci su potvrdili činjenicu zajedničkog stanovanja pok. D. i predlagateljice, svjedok B. K. im je bio susjed, svjedokinja I. R. M. je osoba koja je zajedno radila s predlagateljicom koja je upoznata s činjenicom zajedničkog života, a svjedokinja M. T. je porijeklom s otoka B. koja je potvrdila da su osim što su se znali posjećivati na otoku B., da su se posjećivali i u S.. Poznato je svjedocima da su stranke imale svoje mirovine, svjedok B. K. je bio predstavnik stanara u zgradi gdje su pok. D. i D. stanovali, viđali su ih da su stalno zajedno.

	7. Saslušana predloženica je navela da je njen pok. otac D. bio u braku s njenom majkom N. T., navela je da su se njeni roditelji razveli kad je ona bila u dobi od 16 godina ( rođena ... s. 19... ), po razvodu braka svojih roditelja ona je stanovala s majkom, a s ocem je bila u dobrim odnosima. Potvrdila je da je predlagateljica živjela s njenim ocem preko 40 godina, zna da nisu bili u braku, tijekom zime da su stanovali u stanu u Splitu, H. …, a tijekom ljeta bi njen otac znao otići na B. i tu bi mu se pridružila i D.. Svatko od njih je imao svoju mirovinu, s tim da je njen otac imao višu, jer je uvijek bio na visokoj poziciji i nikada nije bio na bolovanju. Ponovila je da je predlagateljica brinula o svom bratu prije nego je preminuo, ali ona nikada nije prekidala suživot s njenim pok. ocem. Predloženica je isto dolazila na B. u obiteljsku kuću, s tim da bi ona boravila u prizemlju, a na katu su bili predlagateljica i njen pok. otac, s tim da je predlagateljica kuhala i za nju, nikada nije bilo između njih svađa jer je svatko živio u svom prostoru. 

	8. Saslušana predlagateljica da su ona i pok. D. mjesec dana nakon poznanstva počeli zajedno stanovati, tj. on je s njom jedno vrijeme živio u iznajmljenom stanu kojeg je ona iznajmila, tu su živjeli sve do 2003. kada su prešli stanovati u stan u H. ulici u S.. Poznato joj je bilo da je pok. D. imao bivšu ženu i kćerku i znala je da su oni riješili svoje imovinske odnose. Ona i pok. D. su se uzdržavali od svojih mirovina, a u mirovine su išli tijekom Domovinskog rata. Njihov zajednički život se sastojao od toga da su uvijek nešto zajedno radili, sadili voćke, masline, brinuli se o poljoprivredi, zajedno su radili kućne poslove. Zime su provodili u S., a ljeta na B., oni nisu imali sredstava za daleka putovanja, a dijelom i zato što je ona imala obvezu brinuti se o svojoj majci, a ono što su iznimno oboje voljeli to je bio ples. 
  
[bookmark: _GoBack]	9. Ocjenom izvedenih dokaza sud nalazi nesporno utvrđenim da je između predlagateljice i pok. D. T. egzistirala izvanbračna zajednica koja je po svojim obilježjima slična braku jer se radilo o emotivnoj, ekonomskoj i obiteljskoj zajednici koja je trajala od prestanka braka sklopljenog između pok. D. T. i njegove supruge N. T., a koji brak je razveden pravomoćnom presudom Općinskog suda u S. broj III P-../..-.. od ... r. 19... pa sve do smrti pok. D. dana ... s. 20... Ovakav zaključak suda proizlazi iz provedenih dokaza, iz iskaza saslušane predlagateljice, predloženice i svjedoka. Naime, saslušane stranke i svjedoci su potvrdili da je između predlagateljice i pok. D. egzistirala zajednica slična braku, da su živjeli na istoj adresi, a to je utvrđeno i prilikom uvjerenja o prebivalištu PU Splitsko-dalmatinske od 15. lipnja 2026., da su živjeli od mirovina koje su prethodno ostvarili, zajednički snosili troškove, zajedno su odlučivali o svojoj imovini. Stoga sud smatra da je osnovan prijedlog predlagateljice jer su ispunjene pretpostavke predviđene odredbom ranijeg Zakona čl. 22. st.3. i čl.25 st.3 sada važećeg ZMU-a jer je utvrđeno da je predlagateljica s korisnikom mirovine pok. D. T. živjela u zajedničkom kućanstvu do njegove smrti i to više od 3 godine. Sud ne može prihvatiti navode predlagateljice da je zajedno s pok. D. počela živjeti, odnosno da su osnovali izvanbračnu zajednicu još od 10. rujna 1987. godine, jer pok. Drago je tada bio još u braku s N. T., a koji brak je prestao dana ... l. 19..., a što je utvrđeno upisima i bilješkama iz izvatka iz matice rođenih za pok. D. T.. Radi navedenog odlučeno je kao u izreci rješenja.

U Splitu, 2. listopada 2026.

										S U D A C:

									          Anđelka Rađa















PRAVNA POUKA: Protiv ovog rješenja dopuštena je žalba. Žalba se podnosi u roku od 15 dana od dana dostave prijepisa rješenja, putem ovog suda na županijski sud, pisanim podneskom u 3 primjerka.

DNA:
- pun. predlagatelja,
- predloženici, 
- u spis.
image1.png




